Twitch ครีเอเตอร์แคมป์
การเตรียมการสำหรับ PC การตระเตรียมสตรีมของคุณ
หวัดดี ผม MrGregles และผมเป็น คอนเทนต์ครีเอเตอร์ใน Twitch แบบเต็มเวลา
วันนี้ผมจะคุยกับคุณ เกี่ยวกับเรื่องพื้นฐาน
ด้านฮาร์ดแวร์และเทคโนโลยี ที่คุณต้องมีก่อนเริ่มสตรีม
อะไรสำคัญและอะไรไม่สำคัญเลย
เมื่อคุณจะเริ่มต้นการเดินทาง ในฐานะสตรีมเมอร์
การเตรียมการสำหรับ PC เลือกเนื้อหาของคุณ
พอเป็นเรื่องของ การเริ่มต้นสตรีม
มีสิ่งหนึ่งที่จะบอกได้ว่า คุณต้องเตรียมอะไรบ้าง
นั่นก็คือ คุณจะสตรีมอะไร
คุณจะเป็นเกมเมอร์รึเปล่า?
คุณจะสตรีมดนตรี ศิลปะ หรือแค่คุยเล่น?
มันขึ้นอยู่กับว่าคุณจะ นำพาสิ่งใดมาให้กลุ่มเป้าหมาย
และนั่นจะทำให้เรา ช่วยบอกได้ว่าคุณต้องมีอะไร
ไม่ว่าจะเรื่องเสียง วิดีโอ เครื่อง PC หรือแค่คอนโซล
แคปเจอร์การ์ด การจัดแสง ภายนอก และอื่นๆ
ดังนั้น พอคุณสรุปได้แล้ว และรู้แล้วว่าตัวเองอยากเริ่มด้วยอะไร
เราก็ไปต่อได้
การเตรียมการสำหรับ PC สรุปเรื่องฮาร์ดแวร์พื้นฐาน
เอาละ สำหรับฮาร์ดแวร์พื้นฐาน ที่คุณต้องมีก่อนเริ่มสตรีม
ที่คุณต้องมีก็ดังต่อไปนี้
PC หรือ Mac
เว็บแคม
ไมโครโฟนพื้นฐาน
อุปกรณ์ต่อพ่วงบางตัว และอื่นๆ
เช่น แท่นสตรีม หรือแขนจับไมโครโฟน
ถ้าคุณมีงบพอที่จะซื้อได้อะนะ
การเตรียมการสำหรับ PC พื้นฐานด้าน PC
เมื่อคุณเริ่มสตรีม มีสามสิ่งหลักๆ ที่คุณต้องใช้
หนึ่ง อินเทอร์เน็ตที่เสถียร
สอง เครื่องอุปกรณ์ที่ใช้ เล่นเนื้อหาของคุณ
และสุดท้าย อย่างที่สาม ซอฟต์แวร์สำหรับถ่ายทอดสด
คุณอาจใช้ OBS, XSplit หรือ Twitch Studio มีอีกมากมายหลายตัวเลย
คุณต้องหาตัวที่ เหมาะกับคุณ
ทีนี้ การรันซอฟต์แวร์ จะกลายเป็นหน้าที่หลักบน PC คุณแล้ว
ไม่ว่าคุณจะเล่นเกม หรือแค่คุยเล่นก็ตาม
คุณต้องแน่ใจว่า PC ที่คุณมี หรือ Mac นั้น
รันซอฟต์แวร์และเข้ารหัสได้
การเตรียมการสำหรับ PC พื้นฐานด้าน PC
การเข้ารหัสคืออะไร?
โดยพื้นฐานสุดๆ แล้ว การเข้ารหัสก็คือ
การเอาเอาต์พุตจาก ซอฟต์แวร์สำหรับถ่ายทอดสดของคุณ
มาบีบอัดให้เล็ก เพื่อส่ง ไปบนอินเทอร์เน็ต เพื่อให้
เซิร์ฟเวอร์ Twitch รับต่อไปได้ ซึ่งมันจะไปออกในช่องของคุณ
นี่คือสิ่งสำคัญที่จะ ทำให้สตรีมของคุณทำงานได้
และเครื่องที่คุณเลือกใช้เล่น ไม่ว่าจะเป็น PC หรือ Mac
ต้องสามารถบรรลุหน้าที่ นี้ได้ แม้แต่ในระดับพื้นฐานก็ตาม
การเตรียมการสำหรับ PC เครื่องคอมพิวเตอร์ของคุณ
ส่วนใหญ่แล้ว PC และ Mac ระดับกลางๆ จะสตรีมได้
เครื่องพวกนี้สามารถ เล่นเกมพื้นฐาน
ใช้เว็บแคม อุปกรณ์เสียง และซอฟต์แวร์ สำหรับถ่ายทอดสดวิดีโอของคุณ
พร้อมไปกับทำการเข้ารหัสที่จำเป็น เพื่อแสดงตัวตนของคุณแก่โลกได้
ถ้าเป็นไปได้ การมี PC แรงๆ ก็ดี
แต่ก็ไม่ได้หมายความว่าคุณต้อง เสียเงินหลายหมื่นหรือเป็นแสน
เพียงเพื่อให้ PC เริ่มสตรีมได้
ถ้าจำเป็น คุณสตรีมจากมือถือยังได้เลย
เพราะสิ่งที่สำคัญคือเนื้อหา
คุณคือสิ่งที่สำคัญ
เพราะคุณจะเป็น ส่วนหลักของสตรีม
เพราะงั้นก็อย่าไปยึดติดกับเรื่องต้องมี ซีพียู การ์ดจอ หรือฮาร์ดแวร์ตัวล่าสุด
เอาเท่าที่มี มีอะไรก็ใช้ไป
มันมีวิธีทำให้ สตรีมได้เสมอนั่นแหละ
การเตรียมการสำหรับ PC เสียง
เวลาคนเราเริ่มการเดินทางบนถนนสายสตรีม ความคิดแรกที่เกิดขึ้นมาทันทีคือวิดีโอ
คนทั่วไปเขา จะดูอะไรกัน?
พวกเขามักมองเว็บแคม ระดับไฮเอนด์ กล้องมิเรอร์เลส
การ์ดจอแรงๆ เพื่อให้ได้ FPS ขนาดนั้นในเกม
แต่จริงๆ แล้วสิ่งที่สำคัญที่สุด ในสตรีมก็คือเสียง
ผู้ชมส่วนใหญ่ของคุณอาจจะกำลังดู
แต่คุณจะเจอกับผู้คนที่ แค่อยากนั่งฟังเฉยๆ
คือนั่งฟังคุณคลอไปขณะทำอย่างอื่น
และถ้าพวกเขาได้ยินคุณไม่ชัด พวกเขาก็จะไม่มาติดอยู่กับคุณหรอก
พอเป็นเรื่องของการเลือกไมโครโฟน ก็จะมีตัวเลือกมากมาย
แบบประหยัด แบบไฮเอนด์ แบบมาพร้อมหูฟัง
สิ่งสำคัญคือการตั้งค่าของคุณ
คือการใช้ประโยชน์จากสิ่งที่คุณมี ซึ่งทำให้เนื้อหาและเสียงออกมาดีได้
มีอยู่หลายวิธี ที่จะเพิ่มคุณภาพเสียง
ด้วยปลั๊กอิน เครื่องมือ ซอฟต์แวร์ และอื่นๆ
แต่คุณไม่จำเป็นต้องออกไปข้างนอก แล้วเสียเงินหมื่นเงินแสน
ไปกับไมโครโฟนที่คุณภาพระดับสตูดิโอ
เพื่อให้สตรีมของคุณ มีเสียงดีๆ ได้
ผมขอแนะนำให้พิจารณา การตั้งค่าเสียงพื้นฐานพร้อมด้วยอินเตอร์เฟสเสียง
และไมโครโฟนที่มีสาย XLR ธรรมดา
คุณจะเลือกแบบที่ ชิ้นเดียวจบครบทุกเรื่อง
อย่าง Blue Yeti หรือ Snowball ก็ได้
ไมโครโฟนแบบที่ เป็น USB ก็มีนะ
ซึ่งเสียบสายง่าย พร้อมใช้ได้ทันที
แต่มันก็แล้วแต่จริงๆ นั่นแหละ แล้วแต่เนื้อหาคุณ
ถ้าคุณจะ สตรีมจากพื้นที่เปิดโล่ง
คุณก็ต้องใช้อะไรที่คุณพกไปด้วยได้ ที่จะจับเสียงของคุณ
และเสียงทั้งหมดรอบๆ ตัวคุณ ถ้าคุณต้องการแบบนั้น
หรือถ้าคุณอยู่ในเกม คุณก็จะต้องการ อะไรที่แค่จับแต่เสียงคุณ
ไม่จับเสียงพื้นพลัง หรือ สมมตินะ เสียงเพื่อนคุณ
ที่โผล่มาหาคุณ แล้วพยายามก่อกวนสตรีม
คุณต้องเลือก ไมโครโฟนจากสองปัจจัย
หนึ่งคือ คอนเดนเซอร์หรือไดนามิก
การหาความหมายของคำพวกนี้ นั้นคุ้มค่า แต่สั้นๆ คือ
ไมโครโฟนคอนเดนเซอร์ คือไมโครโฟนมีสาย
ที่จะจับแทบทุกเสียง ในห้องหรือในพื้นที่ที่มันอยู่
ในขณะที่ไมโครโฟนไดนามิก ซึ่งปกติจะมาแบบ XLR ที่ผมพูดถึงไป
จะจับเฉพาะอะไรที่ จ่อตรงมาที่มันทางกายภาพ
ตรงที่เรียกว่าไดอะแฟรม ของไมโครโฟน
มันคุ้มค่าที่จะลองพิจารณา และอีกครั้ง มีตัวเลือกถูกๆ สำหรับทั้งสองแบบ
ลองค้นข้อมูลดูแล้วทำเสียงออกมาดีๆ แล้วสตรีมของคุณจะรุ่ง
การเตรียมการสำหรับ PC กล้องวิดีโอ
ตอนนี้เป็นมาตรฐานของ Twitch ไปแล้ว ที่ต้องมีกล้องจับภาพคุณตลอดเวลา
และ ในขณะที่คนส่วนใหญ่มุ่งไปทางนี้ แต่ระวังไว้ คุณไม่จำเป็นต้องทำหรอก
แต่ถ้าสมมติว่าจะทำล่ะ
ก็เหมือนเดิม คุณไม่ต้องไปถึงขั้นกล้อง มิเรอร์เลสไฮเอนด์หรือเว็บแคมไฮเอนด์
คุณใช้อะไรที่แบบ หกเจ็ดร้อยจาก Amazon ก็ได้
และกับสิ่งที่คุณซื้อมา ทั้งหมดก็ขึ้นอยู่กับคุณตั้งค่ามันยังไงแล้ว
หัวใจสำคัญของวิดีโอคือการจัดแสง
หากเว็บแคมของคุณอยู่ใน ห้องมืดๆ มันก็จับภาพได้ไม่มากนัก
อย่าลืมเตรียมโคมไฟตั้งโต๊ะไว้
และก็เหมือนเดิม เอาแบบถูกๆ ที่ซื้อได้จากร้านข้างทางทั่วไป
การค้นคว้าเทคนิควิดีโอ และการใช้สิ่งที่มีให้เป็นประโยชน์
จะทำให้คุณมีความรู้มากขึ้น เมื่อถึงวันที่คุณมีเงินไปอัปเกรด
คุณสามารถใช้ฮาร์ดแวร์ที่มีอยู่ ไปก่อนได้จริงๆ
แต่ระหว่างนั้น ไปซื้อเว็บแคมอันละหกเจ็ดร้อยมา
ทดลองเรื่อง การวางตำแหน่งของมัน
จะมาจากด้านล่างไหม? จับตรงมาที่คุณหรือเปล่า?
หรือจะมาจากด้านข้าง?
มุมที่น่าตื่นเต้น จะทำให้คนสนใจ
เรื่องขนาดก็มีส่วน
กล้องจับภาพ เต็มจอหรือไม่?
ถ้าคุณแค่คุยแค่นั้น
มันก็อาจคุ้มค่า ที่จะลงทุนกับกล้องมากขึ้น
ถ้าคุณแค่เล่นเกม
แล้วคุณอยากมี กล้องเล็กๆ บนหน้าจอ
เมื่อเทียบกับเนื้อหาหลัก ซึ่งก็คือเกม ตลอดเวลา
ผมคงต้องบอกว่า ซื้ออะไรที่มันถูกๆ ก็ได้
คุณไม่จำเป็นต้องใช้ ความละเอียดที่สุดของที่สุด
เพื่อให้กล้องออกมาดูดี ถ้ามันจะเป็นแค่ส่วนเล็กๆ บนจอนะ
ลองคิดเรื่องพวกนี้ดู แล้ววิดีโอคุณจะรุ่ง
แล้วก็นั่นแหละ พอมาพร้อมเสียงดีๆ
สตรีมของคุณก็จะมีชีวิตชีวา ขึ้นมาเมื่อผู้ชมเข้ามาร่วมวง
แล้วพวกเขาจะเห็นว่าคุณให้เวลา แม้กระทั่งกับอะไรที่ไม่ใช่ตัวท็อป
ที่พวกเขาเห็นคือความพยายาม และมันจะทำให้พวกเขาไม่ไปไหน
การเตรียมการสำหรับ PC อุปกรณ์ต่อพ่วงสำหรับการสตรีม
ทีนี้ ถ้าคุณมีงบมากพอ ให้คุณออกไปข้างนอก
ซื้ออุปกรณ์ต่อพ่วงภายนอก แบบที่หรูหราหมาเห่า
อย่างขาตั้งไมค์ดีๆ แท่นสตรีม และอื่นๆ ก็ซื้อเลย
ถ้ามันทำให้คุณผลิตเนื้อหาได้ และคุณเห็นประโยชน์ของมัน ก็เอาเลย
แต่ถ้าไม่ คุณอาจใช้เงิน ไปกับอย่างอื่นแทน
อย่างไรก็ตาม แท่นสตรีมช่วยให้
เปลี่ยนฉากอย่างรวดเร็ว ภายในซอฟต์แวร์ถ่ายทอดสดได้
แขนไมค์ช่วยหยุดการสั่นได้
แบบ แทนที่จะมีแค่ ไมโครโฟนบนโต๊ะ
มันคุ้มที่จะพิจารณาดูนะ
แต่ผมขอบอกว่ามันไม่ได้สำคัญจนขาดไม่ได้หรอก
คุณใช้อะไรทำก็ได้
พอถึงเรื่อง PC ผมขอ แนะนำให้พยายามหาจอที่สองมา
มันดีเสมอแหละที่จะให้ แชทของคุณ ฟีดกิจกรรมของคุณ
และซอฟต์แวร์สำหรับถ่ายทอดสดของคุณ ขึ้นในอีกจอ เพื่อให้แน่ใจ
ว่าคุณยังถ่ายทอดสดอยู่
แต่ก็นะ เหมือนเดิม ไม่จำเป็นหรอก
ที่ผมพยายาม จะเน้นในที่นี้ก็คือ
วิธีพรีเซนต์ตัวเอง และการใช้สิ่งที่คุณใช้ได้
จะทำให้สตรีม และเนื้อหาของคุณไม่เหมือนใคร
มากกว่าจะใช้เงินหลายพัน หลายหมื่นไปทันที
เพียงเพื่อค่อยมารู้ตัวว่า ตัวเองไม่รู้เลยว่ากำลังไปทางไหน
เริ่มจากต่ำสุด
เริ่มด้วยเทคโนโลยีระดับล่างๆ แล้วคุณจะสามารถพัฒนา
และดูว่าคุณกับสตรีมของตัวเอง จะไปในทิศทางใด และนั่นละการเดินทาง
มันดีกว่าจะโดด ลึกลงไปสุดทาง
แล้วมารู้ตัวเอาทีหลังว่า คุณตำน้ำพริกละลายแม่น้ำไปแล้ว
การเตรียมการสำหรับ PC สิ่งที่คุณต้องมี
สำหรับรีวิวสุดท้าย คุณต้องมีอะไร?
คุณต้องมีคอมพิวเตอร์ ที่เข้ารหัสแล้วส่งเนื้อหา
จากซอฟต์แวร์สำหรับการถ่ายทอดสด วิดีโอไปยัง Twitch
คุณต้องมีเว็บแคมที่สามารถจับภาพ หน้าของคุณ ภาพวาดของคุณ การตีกลองของคุณ
เนื้อหาของคุณ แล้วโชว์ให้โลกดูได้
คุณต้องมีอุปกรณ์เสียง แบบที่ทำให้เสียงออกมาดี
แต่ไม่ต้องแพง แบบขายบ้านขายรถ
แค่ใช้เวลาสักนิด ใส่ใจสักหน่อย คุณก็ ทำให้ตัวเองฟังดูเหมือนอยู่ในสตูดิโอได้
ด้วยปลั๊กอินและซอฟต์แวร์
มันคุ้มที่จะเอาเวลา มาลงทุนไปกับการเตรียมการให้ถูกต้อง
และสุดท้าย คือต้องมีคุณไงล่ะ!
เนื้อหาที่คุณสร้างสรรค์ขึ้นน่ะ ถ้าคุณ หลงใหลมัน มีความสุขกับมัน
ถ้าคุณให้เวลา และความพยายามไปกับการผลิตมัน
และใช้สิ่งที่มีอยู่ ให้เป็นประโยชน์
ผู้คนก็จะให้เวลา และความพยายามไปกับการรับชมมัน
ขอให้แน่ใจว่า ได้ใช้ประโยชน์ทุกอย่างอย่างเต็มที่
ทุกคนเริ่มจากต่ำสุดทั้งนั้น
ไม่มีใครไปถึงที่นั่นทั้งอย่างนั้นหรอก
จงสนุกกับกระบวนการ
ลองค้นนั่นคว้านี่ แล้วคุณก็จะบรรลุอะไรที่ยิ่งใหญ่ได้